Diari Oficial de la Generalitat Valenciana


Sumari del DOGV 8263, del 28-03-2018 (2018/3103)

RESOLUCIÓ de 22 de març de 2018, de la Direcció General de Formació Professional i Ensenyaments de Règim Especial i de la Direcció de l'Institut Superior d'Ensenyances Artístiques de la Comunitat Valenciana, per la qual es convoca el Programa d'experiències formatives en gestió artística al Palau de la Música de València, adreçat a l'alumnat dels ensenyaments artístics que cursen els seus estudis en conservatoris professionals o superiors de música i de dansa de titularitat de la Generalitat Valenciana durant el curs 2017-2018.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8263

Data del DOGV
:   28-03-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/3103


Data del document
:   22-03-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 22 de març de 2018, de la Direcció General de Formació Professional i Ensenyaments de Règim Especial i de la Direcció de l'Institut Superior d'Ensenyances Artístiques de la Comunitat Valenciana, per la qual es convoca el Programa d'experiències formatives en gestió artística al Palau de la Música de València, adreçat a l'alumnat dels ensenyaments artístics que cursen els seus estudis en conservatoris professionals o superiors de música i de dansa de titularitat de la Generalitat Valenciana durant el curs 2017-2018. [2018/3103]  
  
  
L'adquisició de competències professionals en consonància amb les demandes i necessitats específiques del sector artístic i cultural és fonamental a l'hora d'afavorir la inserció laboral dels egressats dels ensenyaments artístics professionals i superiors.  
Per a donar resposta a les necessitats específiques de l'alumnat, per mitjà d'aquesta convocatòria s'obrin noves vies de col·laboració i participació d'institucions del sector artístic i cultural en els sistemes de formació, que faciliten la participació activa de l'alumnat en entorns de treball professional i afavoreixen, alhora, que aquestes institucions coneguen de manera més pròxima la formació que rep l'estudiant. Amb iniciatives concretes, es pot afavorir que institucions del sector estrenyen els vincles amb els centres docents, que unisquen esforços i aproximen l'alumnat al món laboral durant el període de formació.  
  
L'Organisme Autònom Municipal Palau de la Música, Congressos i Orquestra de València, en avant el Palau de la Música, és una entitat de dret públic dependent de l'Ajuntament de València, les funcions del qual abasten les arts musicals, escèniques, literàries i tot tipus de congressos i exposicions. A més, el Palau de la Música, en el desenvolupament de la seua funció pública en l'àmbit de la cultura, té com un dels seus objectius principals la col·laboració amb altres administracions públiques, i li correspon, en virtut dels seus estatuts rectors, permetre l'accés als joves a les seues instal·lacions per a pràctiques i cursets, i rendibilitzar socialment la inversió realitzada en l'entitat i albergar manifestacions organitzades per altres institucions.  
Per tot el que s'ha exposat anteriorment, amb data 7 de febrer de 2018, se signa un acord de col·laboració entre la Conselleria d'Educació, Investigació, Cultura i Esport i l'Organisme Autònom Municipal Palau de la Música, Congressos i Orquestra de València, amb l'objecte de generar audiències i dinamitzar experiències interpretatives, de gestió i altres tipus d'accions formatives d'utilitat per a l'alumnat dels ensenyaments artístics que cursen els seus estudis en conservatoris professionals o superiors de música i de dansa de la Comunitat Valenciana.  
  
De conformitat amb el que estableix l'acord de col·laboració esmentat i en virtut de les facultats conferides pel Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, aquests òrgans resolen:  
  
Primer. Objecte  
La present resolució té per objecte convocar la realització d'un programa d'experiències formatives en gestió artística al Palau de la Música de València, adreçat a l'alumnat d'ensenyaments artístics que curse els seus estudis en conservatoris professionals o superiors de música i de dansa de titularitat de la Generalitat Valenciana durant el curs 2017-2018.  
  
Segon. Destinataris  
En aquesta convocatòria podrà participar, a instància de les direccions dels conservatoris, l'alumnat de cinqué i sisé d'ensenyaments professionals de música i dansa, d'una banda, i d'altra banda, l'alumnat d'ensenyaments superiors de música i dansa que estiga matriculat en les assignatures relacionades amb la producció i gestió de projectes artístics.  
Per a poder participar-hi, l'alumnat ha d'estar matriculat en conservatoris professionals o superiors de música i de dansa de titularitat de la Generalitat Valenciana durant el curs 2017-2018.  
  
Tercer. Objectius  
1. El Programa d'experiències formatives en gestió artística al Palau de la Música de València es planteja, en el cas de l'alumnat de cinqué i sisé d'ensenyaments professionals de música i dansa, amb l'objectiu d'informar, orientar i motivar l'alumnat sobre aspectes relacionats amb la gestió artística.  
2. En el cas de l'alumnat d'ensenyaments superiors de música i dansa, es pretén aconseguir els objectius següents:  
- Sintetitzar aspectes teòrics i pràctics relacionats amb la gestió artística, en el context d'una orientació laboral dinàmica i efectiva, que podrà ser d'utilitat en les diferents facetes i moments de la vida artística professional.  
- Dotar l'alumnat d'eines i coneixements necessaris per tal de fer front a qüestions jurídiques i de gestió artística, que els serviran de model a l'hora d'elaborar projectes artístics.  
  
Quart. Característiques tècniques del programa  
1. La participació en el Programa d'experiències formatives en gestió artística comportarà que l'alumnat seleccionat realitze una formació al Palau de la Música (passeig de l'Albereda, 30, de València) dins del que és l'Oficina Tècnica de l'Orquestra de València. Les àrees de gestió que s'abordaran seran l'arxivística, la producció, la programació, la contractació artística i la comunicació.  
2. Durant el tercer trimestre del curs 2017-2018, s'establiran quatre períodes de formació amb cinc sessions de treball (de dilluns a divendres), en els quals l'alumnat estarà immers en l'experiència de preparació d'un concert simfònic de l'Orquestra de València. El programa atendrà un total de 20 alumnes. Cada període de formació atendrà un total de cinc alumnes simultàniament.  
3. El Palau de la Música informarà els conservatoris implicats, amb la suficient antelació i de manera detallada, de la distribució temporal de les sessions i també del contingut d'aquestes. Les sessions podran alternar-se en sessions de matí o de vesprada depenent de les condicions en què es desenvolupe el muntatge del concert simfònic. En cas que sorgisquen incidències sobrevingudes quant a horaris i dies, que es puguen donar durant el desenvolupament de la mateixa formació, aquestes es comunicaran als conservatoris amb una antelació mínima de 48 hores.  
  
  
Cinqué. Coordinació del programa  
1. La realització del programa l'executarà el Palau de la Música. Cada alumne o alumna estarà amb un formador diferent cada dia, per tal que l'experiència formativa siga com més completa millor. D'aquesta manera els cinc alumnes rotaran alternativament amb els cinc formadors.  
2. El seguiment i l'avaluació de l'alumnat seleccionat la realitzaran els mateixos conservatoris.  
3. La coordinació del programa en cada conservatori la realitzaran: en el cas de l'alumnat d'ensenyaments professionals de música o de dansa, un professor tutor o professora tutora designat per la direcció d'estudis, i en el cas de l'alumnat d'ensenyaments superiors, un professor o professora de les assignatures relacionades amb la producció i gestió de projectes artístics. Una persona de l'equip directiu del conservatori actuarà com a representant del centre a l'hora de coordinar les accions formatives amb la persona responsable d'aquest programa designada pel Palau de la Música.  
4. L'alumnat disposarà, una vegada finalitzada la seua participació en el programa, d'un informe d'avaluació individualitzat, de conformitat amb l'annex II d'aquesta resolució.  
  
Sisé. Presentació de sol·licituds  
1. Els conservatoris presentaran la sol·licitud de participació en el Programa d'experiències formatives en gestió artística, de conformitat amb l'annex I d'aquesta convocatòria. En la sol·licitud constarà la proposta amb la relació d'alumnat interessat a participar-hi. Cada conservatori podrà incloure un màxim de 20 alumnes en la relació. La relació d'alumnes presentada per cada conservatori s'entendrà per ordre de prelació atenent els perfils i interessos professionals de l'alumnat.  
La sol·licitud s'haurà d'acompanyar de la carta d'acceptació de l'alumnat per a participar en el programa, de conformitat amb l'annex III d'aquesta convocatòria.  
2. El termini de presentació de les sol·licituds serà del 10 al 23 d'abril de 2018, ambdós inclosos.  
3. La sol·licitud, juntament amb la resta de documentació assenyalada en aquesta convocatòria, sols podrà presentar-se de forma telemàtica. La presentació de sol·licituds per altres mitjans als previstos en la convocatòria determinarà, d'ofici, l'exclusió del procés. El tràmit estarà accessible en l'enllaç següent: http://www.gva.es/va/inicio/procedimientos'id\_proc=15637.   
4. Tota la informació relacionada amb aquesta convocatòria també estarà disponible en els següents llocs web oficials: Institut Superior d'Ensenyances Artístiques de la Comunitat Valenciana, http://www.iseacv.gva.es i Conselleria d'Educació, Investigació, Cultura i Esport - Servei d'Ensenyaments de Règim Especial, http://www.ceice.gva.es/va/web/ensenanzas-regimen-especial/ensenanzas-de-musica-y-danza.  
  
  
Seté. Instrucció i comissió de selecció  
L'òrgan instructor de la present convocatòria serà el Servei d'Ensenyaments de Règim Especial. Com a òrgan col·legiat en el procés de valoració i selecció de l'alumnat que participarà en el Programa d'experiències formatives en gestió artística al Palau de la Música de València, es constituirà una comissió de selecció i seguiment, que emetrà un informe amb la proposta d'alumnes participants en el programa. Per a aquesta convocatòria, la comissió estarà constituïda per:  
Presidència: la persona titular de la direcció general competent en matèria d'ensenyaments de règim especial de la Conselleria d'Educació, Investigació, Cultura i Esport, o persona en qui delegue.  
Vocals:  
- Una persona nomenada per l'Organisme Autònom Municipal Palau de la Música, Congressos i Orquestra de València.  
- Una funcionària o funcionari de la direcció general competent en matèria d'ensenyaments de règim especial.  
- Una funcionària o funcionari de la direcció general competent en matèria d'ensenyaments artístics superiors.  
El o la vocal de menys edat actuarà com a secretari o secretària de la comissió. En el cas dels vocals de la comissió, les diferents unitats administratives nomenaran una persona titular i una suplent.  
El funcionament d'aquest òrgan s'ajustarà al que disposa a aquest efecte la normativa reguladora del règim jurídic del sector públic.  
  
  
Huité. Criteris de selecció  
Es farà una reserva del 50 % de les places convocades per a l'alumnat d'ensenyaments professionals i un 50 % per a l'alumnat d'ensenyaments superiors. En cas que queden places lliures en algun dels dos ensenyaments, es completarà amb alumnat de l'altre ensenyament. La comissió de selecció tindrà en compte:  
a) Proposta de cada conservatori amb l'ordre de prelació de l'alumnat.  
b) Representació del màxim possible de conservatoris i presència proporcional d'alumnat per centre.  
En cas que no siga possible que tots els conservatoris que han sol·licitat participar estiguen representats, es tindrà en compte el moment de registre telemàtic (amb data i hora) de la sol·licitud de cada centre. Així mateix, quan no es puga garantir una presència proporcional d'alumnat per centre, tindran preferència els conservatoris amb un nombre més gran d'alumnat matriculat.  
  
Nové. Resolució  
1. Proposta motivada de resolució  
El Servei d'Ensenyaments de Règim Especial, com a òrgan instructor del procediment, vist l'informe de la comissió de selecció, formularà la proposta de resolució provisional, que serà notificada a tots els conservatoris sol·licitants i que estarà disponible als llocs web oficials de l'Institut Superior d'Ensenyances Artístiques de la Comunitat Valenciana i de la Conselleria d'Educació, Investigació, Cultura i Esport - Servei d'Ensenyaments de Règim Especial.  
S'obrirà un termini de 10 dies, a comptar des de l'endemà de la notificació, per a presentar al·legacions davant la comissió, que es realitzaran telemàticament a través de l'enllaç al tràmit de sol·licitud.  
Examinades, si és el cas, les al·legacions adduïdes pels interessats, el Servei d'Ensenyaments de Règim Especial formularà la proposta de resolució definitiva.  
2. Resolució definitiva  
Vista la proposta de resolució definitiva, el director general de l'Institut Superior d'Ensenyances Artístiques de la Comunitat Valenciana i la directora general de Formació Professional i Ensenyaments de Règim Especial aprovaran la selecció definitiva de l'alumnat participant del programa, que serà notificada als conservatoris a l'adreça de correu electrònic del centre i serà publicada als llocs web oficials de l'Institut Superior d'Ensenyances Artístiques de la Comunitat Valenciana i de la Conselleria d'Educació, Investigació, Cultura i Esport - Servei d'Ensenyaments de Règim Especial.  
  
Deu. Renúncies  
L'alumnat seleccionat podrà renunciar a participar en el programa sempre que concórreguen causes justificades que ho impedisquen. La renúncia la comunicarà el mateix alumnat al centre. La vacant que es genere també la cobrirà el mateix conservatori atenent l'ordre de prelació de l'alumnat indicat en la sol·licitud. La no-participació o l'abandó abans de la finalització sense causa justificada comportarà la renúncia a la participació per part d'aquest alumne o alumna en aquest programa en la convocatòria del curs següent.  
  
Onze. Comunicacions oficials després de la sol·licitud  
Totes les comunicacions oficials d'aquest procediment es realitzaran als correus electrònics oficials dels conservatoris sol·licitants, que serà el que conste en el Registre de Centres Docents de la Comunitat Valenciana.  
  
Dotze. Validesa acadèmica de la participació en el programa  
Es considerarà una activitat complementària la participació en el Programa d'experiències formatives en gestió artística al Palau de la Música de València, per la qual cosa, l'alumnat haurà de disposar, si cursa els ensenyaments professionals, de l'autorització del consell escolar del centre, i si cursa el grau superior, del consell de centre del conservatori superior.  
  
Tretze. Efectes  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del conseller d'Educació, Investigació, Cultura i Esport, en el termini d'un mes comptador des de l'endemà de la publicació.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació o a partir de l'endemà del dia en què es notifique la resolució expressa del recurs de reposició o en què aquest haja d'entendre's presumptament desestimat.  
  
València, 22 de març de 2018.- La directora general de Formació Professional i Ensenyaments de Règim Especial: Marina Sánchez Costas. El director de l'Institut Superior d'Ensenyances Artístiques de la Comunitat Valenciana: Josep Manel Garcia Company.